seungwon929/Th-miracl huggingface dataset:
มิเชล เบอร์แมน

มิเชล เบอร์แมน เป็นนักแสดงหญิงลูกครึ่งไทย-เยอรมัน เจ้าของรางวัลรองอันดับ 1 มิสทีนไทยแลนด์ 2009 สำเร็จการศึกษาระดับชั้นมัธยมศึกษาตอนปลายจากโรงเรียนสวนกุหลาบวิทยาลัย รังสิต และสำเร็จการศึกษาระดับปริญญาตรีจาก คณะสังคมสงเคราะห์ศาสตร์ มหาวิทยาลัยธรรมศาสตร์

มิเชล เบอร์แมน เริ่มเข้าวงการบันเทิงตั้งแต่อายุ 6 ขวบ ด้วยการถ่ายภาพยนตร์โฆษณาและแคสงานต่าง ๆ และเคยไปประกวดมิสทีนไทยแลนด์ปี 2009 และก็ได้ที่รองอันดับ 1 มิสทีนไทยแลนด์ 2009 จนกระทั่งได้มีโอกาสไปแคสงานกับช่อง 3 ได้เล่นละครเรื่องแรก คือ แม่แตงร่มใบ และผลงานล่าสุด หนึ่งในทรวง เป็นละครแนวพีเรียดในยุค 2478 รับบทเป็น สุดา พรหมประเสิรฐ

}
แนวร่วมประชาชนซาบะฮ์

แนวร่วมประชาชนซาบะฮ์ (; ) หรือ เบอร์จายา () เป็นพรรคการเมืองที่มีฐานที่มั่นในรัฐซาบะฮ์ พรรคนี้เกิดจากความร่วมมือระหว่างระหว่างตุน ฟาอุด สตีเฟนส์ กับฮาร์ริส ซัลเละฮ์ อดีตเลขาธิการทั่วไปขององค์การร่วมแห่งชาติซาบะฮ์ พรรคนี้เข้าร่วมกับแนวร่วมแห่งชาติตั้งแต่ 15 กรกฎาคม พ.ศ. 2518

พรรคเบอร์จายาได้จัดตั้งรัฐบาลบริหารรัฐซาบะฮ์ตั้งแต่ พ.ศ. 2519–2528 หลังจากที่เบอร์จายาชนะการเลือกตั้งใน พ.ศ. 2519 ตุน ฟาอุด สตีเฟนส์ที่เคยเป็นประธานขององค์การร่วมปาโซะก์ โมโมกุน กาดาซัน ที่มีส่วนร่วมในการเรียกร้องเอกราชให้ซาบะฮ์และเข้าร่วมกับมาเลเซีย ได้เป็นมุขมนตรีคนที่ 5 ของซาบะฮ์ แต่เขาครองอำนาจได้เพียง 44 วัน เขาเสียชีวิตด้วยอุบัติเหตุเครื่องบินตกเมื่อ 6 มิถุนายน พ.ศ. 2519 ที่โกตากีนาบาลู ฮาร์ริส ซัลเละฮ์ได้เป็นมุขมนตรีคนต่อมา

เบอร์จายาชนะการเลือกตั้งอีกครั้งใน พ.ศ. 2524 ต่อมาใน พ.ศ. 2527 โจเซฟ ไปริน กีตีงัน ได้ออกจากพรรคไปจัดตั้งสหพรรคซาบะฮ์ และพรรคใหม่นี้ชนะพรรคเบอร์จายาในการเลือกตั้ง พ.ศ. 2528 พรรคเบอร์จายาพบกับความพ่ายแพ้อีกในการเลือกตั้ง พ.ศ. 2533 พรรคจึงตัดสินใจรวมกับองค์การร่วมแห่งชาติซาบะฮ์และเข้าไปเป็นอัมโนสาขาซาบะฮ์ โดยตุน มุสตาฟาเป็นประธานพรรค และฮาร์ริส ซัลเละฮ์เป็นที่ปรึกษา
ฮาล์มสตา

ฮาล์มสตา () เป็นเมืองท่า เมืองมหาวิทยาลัย เมืองอุตสาหกรรมและเมืองสันทนาการ บริเวณปากแม่น้ำนิสสัน ในจังหวัดฮาแลนด์ ชายฝั่งทางทิศตะวันตกของประเทศสวีเดน เมืองมีประชากรราว 58,577 คน ฮาล์มสตาตั้งอยู่ครึ่งทางระหว่างเมืองกอเทนเบิร์กและมัลเมอ
อาสนวิหารโบแว

อาสนวิหารโบแว () หรือมีชื่อเต็มว่า อาสนวิหารนักบุญเปโตรแห่งโบแว () เป็นอาสนวิหารนิกายโรมันคาทอลิกและที่ตั้งของมุขนายกประจำมุขมณฑลโบแว นัวยง และซ็องลิส ตั้งอยู่ที่เมืองโบแว จังหวัดอวซ แคว้นโอดฟร็องส์ ประเทศฝรั่งเศส สร้างขึ้นเพื่ออุทิศแด่นักบุญเปโตร เป็นอาสนวิหารแบบกอธิกที่มีบริเวณร้องเพลงสวดที่สูงที่สุดในโลก (48.50 เมตร)

อาสนวิหารแห่งนี้ได้รับการขนานนามว่าเป็นสถานที่แบบสถาปัตยกรรมกอทิกแห่งหนึ่งที่แสดงถึงความสำเร็จสูงสุดและความกล้าหาญทางสถาปัตยกรรม โดยตัวอาคารมีเพียงแขนกางเขน (คริสต์ศตวรรษที่ 16) และบริเวณร้องเพลงสวด พร้อมทั้งมุขโค้งและชาเปลจำนวน 7 หลัง (คริสต์ศตวรรษที่ 13) ซึ่งสามารถเข้าถึงได้จากทางจรมุข นอกจากนี้ยังพบโบสถ์เล็กแบบสถาปัตยกรรมโรมาเนสก์สร้างราวคริสต์ศตวรรษที่ 10 เรียกว่า "บาเซิฟวร์" () ซึ่งปัจจุบันได้รับการบูรณะจนอยู่ในสภาพดีตั้งอยู่บริเวณที่จะเป็นที่ตั้งของบริเวณกลางโบสถ์อีกด้วย

อาสนวิหารโบแวได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840

งานก่อสร้างเริ่มในปี ค.ศ. 1225 ภายใต้การดูแลของมุขนายกมีล เดอ น็องเตย เริ่มทันทีในภายหลังจากเพลิงไหม้หลังคาของบาซิลิกาหลังเก่าซึ่งทำด้วยไม้เป็นครั้งที่สาม ซึ่งเพิ่งจะทำการบูรณะแท่นบูชาจากไฟไหม้ครั้งก่อนเมื่อสามปีที่แล้วหมาด ๆ ในปี ค.ศ. 1272 การก่อสร้างบริเวณร้องเพลงสวดก็แล้วเสร็จเป็นอย่างแรก โดยแบ่งการก่อสร้างเป็นสองช่วง โดยมีช่วงปี ค.ศ. 1232-ค.ศ. 1238 คั่นกลางเนื่องจากประสบปัญหาด้านเงินทุนกับพระเจ้าหลุยส์ที่ 9 แห่งฝรั่งเศส

การก่อสร้างในสองช่วงนั้นมีความแตกต่างกันอย่างเล็กน้อย โดยในสมัยของมุขนายกกีโยม เดอ แกรซ ได้มีการเพิ่มความสูงขึ้นไปอีกถึง 4.9 เมตร เพื่อสร้างอาสนวิหารที่มีเพดานโค้งที่สูงที่สุดในยุโรป ซึ่งในที่สุดเพดานโค้งมีความสูงรวมทั้งสิ้น 48 เมตร ซึ่งมากกว่าอาสนวิหารแม่พระแห่งอาเมียงซึ่งกำลังก่อสร้างอยู่ในขณะนั้น ซึ่งมีความสูงของบริเวณกลางโบสถ์เพียง 42 เมตร

ต่อมาในปี ค.ศ. 1284 การก่อสร้างได้หยุดชะงักลงเนื่องจากเพดานโค้งเหนือบริเวณร้องเพลงสวดที่เพิ่งเสร็จใหม่บางส่วนได้ถล่มลงมา การถล่มครั้งนั้นได้สร้างความกระทบกระเทือนให้กับสถาปนิกและวิศวกรชาวฝรั่งเศสที่เชี่ยวชาญด้านกอทิกเป็นอย่างมาก สตีเฟน เมอร์รีย์ นักประวัติศาสตร์ยังได้กล่าวว่าการถล่มครั้งนั้นยังเป็น "การนำพาให้เข้าสู่ยุคของสิ่งปลูกสร้างที่มีขนาดเล็กลง ซึ่งเกี่ยวพันกันกับการลดลงของประชากร สงครามร้อยปี ในช่วงคริสต์ศตวรรษที่ 13"

แต่อย่างไรก็ตาม แผนการสร้างในแบบเดิมยังคงไม่เปลี่ยนแปลง และดำเนินต่อไป ในที่สุดบริเวณร้องเพลงสวดก็ถูกสร้างใหม่ที่ความสูงเท่าเดิม แต่เพิ่มเสาบริเวณชาเปลดาวกระจายและบริเวณร้องเพลงสวด เปลี่ยนเพดานโค้งจากสี่เป็นหกแฉก ส่วนบริเวณกลางโบสถ์สร้างขึ้นระหว่างปี ค.ศ. 1500 ถึง ค.ศ. 1548 และต่อมาในปี ค.ศ. 1573 จากความทะเยอทะยานที่จะสร้างหอคอยกลางที่มีความสูงถึง 153 เมตร ได้ถล่มลงในที่สุดเป็นเหตุให้ต้องหยุดการก่อสร้างอีกคราหนึ่ง ซึ่งหอคอยนั้นหากไม่ได้ถล่มลงจะทำให้อาสนวิหารแห่งนี้เป็นอาสนวิหารที่สูงที่สุดในโลกเป็นอันดับสองในเวลานั้น (รองจากโบสถ์เซ็นต์โอลาฟแห่งทาลลินน์) จากนั้นต่อมา มีการเปลี่ยนแปลงทางโครงสร้างอย่างเล็กน้อยเท่านั้นเนื่องจากต้องใช้งบประมาณจำนวนมากในการสร้างบริเวณกลางโบสถ์

บริเวณร้องเพลงสวดของอาสนวิหารโบแวได้รับคำชมจากเออแฌน วียอแล-เลอ-ดุกว่าเปรียบเสมือน "อาสนวิหารพาเธนอนแห่งสถาปัตยกรรมกอทิกแบบฝรั่งเศส"
วิทยาลัยเทคโนโลยีชนะพลขันธ์ นครราชสีมา

วิทยาลัยเทคโนโลยีชนะพลขันธ์ นครราชสีมา เป็นโรงเรียนอาชีวศึกษาเอกชน ก่อตั้งขึ้นเมื่อวันที่ 4 เมษายน พ.ศ. 2535 ตั้งอยู่เลขที่ 77/1 หมู่ 4 ตำบลบ้านใหม่ อำเภอเมือง จังหวัดนครราชสีมา มีเนื้อที่ประมาณ 39.5 ไร่ เปิดสอนระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ทั้งภาคปกติและสมทบ
วิทยาลัยเทคโนโลยีอาชีวศึษานครราชสีมา

วิทยาลัยเทคโนโลยีอาชีวศึกษา นครราชสีมา เป็นโรงเรียนอาชีวศึกษาเอกชน ก่อตั้งขึ้นเมื่อวันที่ 17 มีนาคม พ.ศ. 2526 ตั้งอยู่เลขที่ 199 หมู่ 4 ตำบลบ้านโพธิ์ อำเภอเมือง จังหวัดนครราชสีมา มีเนื้อที่ประมาณ 104 ไร่ 3 งาน 58 ตารางวา เปิดสอนระดับประกาศนียบัตรวิชาชีพ (ปวช.)
จิรายุ ตันตระกูล

จิรายุ ตันตระกูล ชื่อเล่น: ก๊อต เป็นนักแสดงชาวไทยสังกัดสถานีวิทยุโทรทัศน์ไทยทีวีสีช่อง 3 เข้าวงการจากการประกวด ดิ ไอดอล โปรเจกต์ และนอกจากนี้ยังมีศักดิ์เป็นลูกพี่ลูกน้องกับ ณปภา ตันตระกูล ชีวิตส่วนตัว ปัจจุบันคบหาดูใจกับนักแสดงช่อง 3 โบว์ - เบญจวรรณ อาร์ดเนอร์
อันเดร เชือร์เลอ

อันเดร ฮอสท์ เชือร์เลอ (; เกิดวันที่ 6 พฤศจิกายน ค.ศ. 1990) เป็นนักฟุตบอลชาวเยอรมัน ปัจจุบันเล่นให้กับฟูลัมในพรีเมียร์ลีก โดยยืมตัวมาจากโบรุสซีอาดอร์ทมุนท์ และทีมชาติเยอรมนี เขาสามารถเล่นได้ทั้งในตำแหน่งกองหน้าและตำแหน่งปีก

โดยเชือร์เลอ ทำแฮตทริกในทีมชาติได้เป็นครั้งแรกในการแข่งขันฟุตบอลชิงแชมป์แห่งชาติยุโรป 2016 รอบคัดเลือก นัดที่ถล่มทีมชาติยิบรอลตาร์ 7-0
มาร์เซ็ล ชเม็ลท์เซอร์

มาร์เซ็ล ชเม็ลท์เซอร์ (; เกิดเมื่อวันที่ 22 มกราคม ค.ศ. 1988) เป็นนักฟุตบอลชาว เยอรมนี ปัจจุบันเล่นให้กับสโมสรฟุตบอลโบรุสเซียดอร์ทมุนด์ ใน บุนเดสลีกาและฟุตบอลทีมชาติเยอรมนีในตำแหน่งแบ็กซ้าย
อเล็กซ์ โมลตัน

อเล็กซานเดอร์ เอริก "อเล็กซ์" โมลตัน ซีบีอี (, 9 เมษายน ค.ศ. 1920 - 9 ธันวาคม ค.ศ. 2012) เป็นวิศวกรและนักประดิษฐ์ชาวอังกฤษ มีชื่อเสียงในฐานะผู้ออกแบบระบบกันสะเทือนของรถยนต์มินิ

อเล็กซ์ โมลตันเกิดในครอบครัวนักอุตสาหกรรมยางพารา ปู่ทวดของเขาเป็นหนึ่งในผู้บุกเบิกอุตสาหกรรมยางวัลกาไนซ์ในสหราชอาณาจักร หลังจบการศึกษาจากวิทยาลัยมาร์โบโรฮ์ และคิงส์คอลเลจ มหาวิทยาลัยเคมบริดจ์ โมลตันทำงานเป็นวิศวกรออกแบบเครื่องยนต์ จากนั้นได้ทำงานในบริษัทของครอบครัว และเมื่อออกมาตั้งบริษัท โมลตัน ดีเวลล็อปเมนต์ส เป็นของตัวเอง ก็ได้ใช้ประสบการณ์ในอุตสาหกรรมยางพารา ออกแบบระบบกันสะเทือนแบบใหม่ ที่ใช้เบ้ายาง ให้กับรถยนต์มินิรุ่นใหม่ของเซอร์ อเล็กซ์ อิซซิโกนิส ทำให้มีระบบกันสะเทือนที่มีขนาดเล็ก และมีประสิทธิภาพ

อเล็กซ์ โมลตันยังมีชื่อเสียงในฐานะผู้ออกแบบจักรยาน ที่ใช้ล้อขนาดเล็ก และใช้ระบบกันสะเทือนแบบเบ้ายางเช่นเดียวกับรถมินิ ใช้ชื่อการค้าว่า จักรยานโมลตัน
กล้วยบัว

กล้วยบัว () เป็นสปีชีส์ของไม้ประดับเขตร้อน จัดอยู่ในวงศ์กล้วย (Musaceae) มีถิ่นกำเนิดในอนุทวีปอินเดีย (ทางตะวันออกเฉียงเหนื่อของประเทศอินเดีย) และอินโดจีน (ประเทศพม่า และประเทศไทย)

นอกจากนี้ ในประเทศไทยกล้วยบัวมีชื่อพื้นเมืองอื่นอีกดังนี้ กล้วยแค่ (เหนือ) กล้วยแวก (แม่ฮ่องสอน) ยะมอง (กะเหรี่ยง แม่ฮ่องสอน) และ ยะโม (กะเหรี่ยง แม่ฮ่องสอน)
เดอะทเวนตีทเวนตีเอกซ์พีเรียนซ์

เดอะทเวนตีทเวนตีเอกซ์พีเรียนซ์ () เป็นผลงานสตูดิโออัลบั้มชุดที่ 3 ของนักร้อง-นักแต่งเพลง ป็อป/อาร์แอนด์บี ชาวอเมริกัน จัสติน ทิมเบอร์เลก ออกวางขายอัลบั้มเมื่อ 15 มีนาคม พ.ศ. 2556 กับสังกัดWright Entertainment Group อัลบั้มบันทึกเสียงระหว่างเดือนพฤษภาคม-กรกฎาคม พ.ศ. 2555 ที่Larrabee Studios ใน Los Angeles รัฐCalifornia

จัสติน ทิมเบอร์เลก เป็นผู้แต่งเพลงร่วมกับ Jerome "J-Roc" Harmon, Rob Knox, The Tennessee Kids, Timbaland, อัลบั้มนี้มีธีมเนื้อเพลงพูดถึงเกี่ยวกับความรักและกลิ่นไอ ย้อยยุคในช่วงเพลงโซล มีแนวเพลงอย่างเช่นอาร์แอนด์บี แดนซ์-ป็อป และดนตรีอีเลกโทรนิก แน่นความหนักเบาในดนตรีประกอบ

"Suit & Tie", ร่วมร้องกับ Jay-Z เป็นลเพลงแรงในอัลบั้มนี้ที่เริ่มออกอากาศตั้งแต่ 14 มกราคม พ.ศ. 2556

และเพลง "Mirrors" เป็นแพลงที่สอง ของการออกอากาศ พร้อมทั้งยังเริ่มปล่อยแบบ ดิจิตอล ดาวโหลด ในวันที่ 11 กุมภาพันธ์ พ.ศ. 2556 ในการโปรโมทงาน 2013 Grammy Awards.

เดอะทเวนตีทเวนตีเอกซ์พีเรียนซ์ มียอดขายในสหรัฐอเมริกา 2.85 ล้านก๊อปปี้ (ภายในประเทศและส่งออก) 6 ล้านก๊อปปี้ทั่วโลก และส่งผลให้ทิมเบอร์เลค เป็นสุดยอดศิลปินแห่งปี 2013 กับผลงาน เดอะทเวนตีทเวนตีเอกซ์พีเรียนซ์ ตอนที่ 2 และ ฉบับสมบูรณ์ (เดอะทเวนตีทเวนตีเอกซ์พีเรียนซ์ทั้ง 2 ชุด)
สัปดาห์ศักดิ์สิทธิ์

สัปดาห์ศักดิ์สิทธิ์ () เป็นสัปดาห์สำคัญในปีพิธีกรรมของศาสนาคริสต์ ตรงกับสัปดาห์สุดท้ายของเทศกาลมหาพรต ซึ่งครอบคลุมช่วงเวลา 1 สัปดาห์ก่อนวันอีสเตอร์ ในสัปดาห์นี้มีวันสำคัญหลายวัน ได้แก่ วันอาทิตย์ใบลาน วันพฤหัสบดีศักดิ์สิทธิ์ วันศุกร์ประเสริฐ และวันเสาร์ศักดิ์สิทธิ์ แต่ไม่รวมวันอีสเตอร์ สำหรับนิกายอีสเทิร์นออร์ทอดอกซ์ สัปดาห์ศักดิ์สิทธิ์จะเริ่มจากวันเสาร์ลาซารัส (ก่อนวันอาทิตย์ใบลาน)

"วันอาทิตย์ใบลาน" (โรมันคาทอลิก) "วันอาทิตย์ใบปาล์ม" หรือ"วันอาทิตย์ทางตาล" (โปรเตสแตนต์) เป็นวันฉลองถึงเหตุการณ์ที่พระเยซูเสด็จเข้ากรุงเยรูซาเลมอย่างผู้พิชิต ซึ่งสื่อนัยะสำคัญ 2 ประการ คือ 1. พระเยซูเป็นพระเมสสิยาห์ 2. พระเยซูเป็นกษัตริย์แห่งสันติภาพ

ตามพระวรสารนักบุญมัทธิวและพระวรสารนักบุญลูการะบุว่าก่อนการตรึงพระเยซูที่กางเขน พระเยซูได้เสด็จออกจากเมืองเยรีโค เพื่อเดินทางเข้าสู่กรุงเยรูซาเลม ครั้งนั้นพระองค์ทรงลา ชาวเยรูซาเลมออกมาต้อนรับพระองค์จำนวนมากด้วยความยินดี บ้างก็นำเสื้อและกิ่งไม้มาปูลาดพื้น ขณะเสด็จเข้าเมืองคนที่เดินนำน่าก็ตะโกนถวายพระพรว่า ""โฮซันนา แก่บุตรของดาวิด ขอให้ท่านผู้ที่เสด็จมาในพระนามขององค์พระผู้เป็นเจ้าทรงพระเจริญ โฮซันนา ในที่สูงสุด""

"วันพฤหัสบดีศักดิ์สิทธิ์" เป็นวันฉลองเหตุการณ์ที่พระเยซูทรงร่วมรับประทานอาหารค่ำมื้อสุดท้ายกับเหล่าอัครทูต ในคราวนั้นพระเยซูทรงริเริ่มพิธีกรรมสำคัญ 2 ประการที่คริสตจักรยังคงรักษาสืบมาจนปัจจุบัน คือ 1. การล้างเท้าอัครทูต 2. การสถาปนาพิธีมหาสนิทศักดิ์สิทธิ์

พระวรสารนักบุญยอห์นกล่าวว่าก่อนถึงวันปัสคา ระหว่างรับประทานอาหารเย็น พระเยซูได้ทรงล้างเท้าให้อัครทูตทั้ง 12 คน และตรัสทำนายว่ายูดาส อิสคาริโอท จะทรยศพระองค์ ส่วนพระวรสารสหทรรศน์ระบุว่าในคราวนั้นได้ทรงตั้งพิธีมหาสนิทศักดิ์สิทธิ์ด้วย โดยบิขนมปังออก ตรัสว่า ""จงรับไปกินเถิด นี่เป็นกายของเรา"" แล้วแจกให้อัครทูตทุกคน จากนั้นทรงนำถ้วยเหล้าองุ่นมาให้ทุกคนแบ่งกันดื่ม ตรัสว่า ""นี่เป็นโลหิตของเราอันเป็นโลหิตแห่งพันธสัญญาที่หลั่งออกเพื่อยกบาปโทษคนจำนวนมาก"" หลังจากเหตุการณืนี้พระเยซูทรงถูกจับกุมและนำตัวไปสอบสวนตลอดทั้งคืน

"วันศุกร์ประเสริฐ" หรือ "วันศุกร์ศักดิ์สิทธิ์" เป็นวันระลึกถึงการตรึงพระเยซูที่กางเขน ซึ่งคริสต์ศาสนิกชนถือว่าพระเยซูได้เป็นพระผู้ไถ่บาปให้มวลมนุษย์ที่เชื่อและยอมรับว่าพระองค์คือพระคริสต์ พระบุตรพระเป็นเจ้า

หลังจากถูกไต่สวนและรับทรมาน พระเยซูถูกตัดสินให้ประหารชีวิตด้วยการตรึงกางเขน พร้อมกับโจรอีก 2 คน เหนือกางเขนของพระองค์มีป้ายติดชื่อว่า ""เยซู กษัตริย์ของพวกยิว"" ราวบ่าย 3 โมงจึงสิ้นพระชนม์ พระวรสารนักบุญยอห์นระบุเพิ่มเติมว่าหลังสิ้นพระชนม์ ได้มีทหารได้นำทวนมาแทงสีข้างของพระองค์ ก็มีน้ำและพระโลหิตหลั่งออกมา
จักรพรรดินีเซี่ยวตฺวันเหวิน

จักรพรรดินีเสี้ยวตฺวันเหวิน () พระจักรพรรดินีในจักรพรรดิหวงไถจี๋และพระนางเป็นพระปิตุจฉาเจ้า(อาหญิง)ของสมเด็จพระจักรพรรดินีเซี่ยวจวงเหวินและเป็นพระมาตุจฉาเจ้า(ยายอา)ในสมเด็จพระจักรพรรดิจักรพรรดิซุ่นจื้อทรงพระนามเดิม เจอเจอ () ในราชสกุล บอร์จิกิต

พระสาทิสลักษณ์ส่วนใหญ่ของพระนางมักถูกเข้าใจผิดว่าเป็นสมเด็จพระจักรพรรดินีเซี่ยวจวงเหวินเพราะพระพักตร์ทั้งสองพระองค์มีลักษณะคล้ายกันมาก
จักรพรรดินีเซี่ยวฮุ่ยจาง

สมเด็จพระจักรพรรดินีเสี้ยวฮุ่ยจาง ()ทรงเป็นสมเด็จพระจักรพรรดินีพระองค์ที่สองในสมเด็จพระจักรพรรดิซุ่นจื้อโดยพระนางมาจาก ราชสกุล เบอร์จิกิต

สมเด็จพระจักรพรรดินีเสี้ยวฮุ่ยจางพระได้รับการเฉลิมพระนามหลังเสด็จสวรรคตแล้วว่า :
ไฟล์:《孝惠章皇后朝服像》.jpg|
จัสติฟายด์

Justified () เป็นผลงานสตูดิโออัลบั้มชุดที่ 1 ของนักร้อง-นักแต่งเพลง ป็อป/อาร์แอนด์บี ชาวอเมริกัน จัสติน ทิมเบอร์เลก ออกขายเมื่อ 5 พฤศจิกายน พ.ศ. 2545 กับสังกัดไจฟ์
จักรพรรดินีเซี่ยวคังจาง

สมเด็จพระจักรพรรดินีเสี้ยวคังจาง () เดิมทรงเป็นสมเด็จพระมเหสีในสมเด็จพระจักรพรรดิซุ่นจื้อโดยพระนางทรงมาจาก ราชสกุล ทังกิยา และพระนางทรงที่รู้จักในฐานะของพระราชมารดาของสมเด็จพระจักรพรรดิคังซี

สมเด็จพระจักรพรรดินีเซี่ยวคังจางพระได้รับการเฉลิมพระนามหลังเสด็จสวรรคตแล้วว่า :
กองทัพรัฐชาน

กองทัพรัฐชาน () เป็นกองทัพที่ตั้งขึ้นเมื่อ พ.ศ. 2507 เพื่อต่อต้านกองทัพพม่าในรัฐชาน ต่อมาได้แตกออกเป็นสองกองทัพคือกองทัพรัฐชานเหนือและกองทัพรัฐชานใต้ การแบ่งแยกเกิดขึ้นเมื่อ พ.ศ. 2518 เนื่องจากความแตกต่างทางด้านอุดมการณ์ทางการเมือง หลังจากที่ยุบเลิกกองทัพเมิงไตของขุนส่าแล้ว กองทัพรัฐชานใต้ยังคงต่อสู้กับกองทัพพม่าต่อไป ส่วนกองทัพรัฐชานเหนือมีแนวโน้มอ่อนต่อกองทัพพม่ามากกว่า

นอกจากนั้นยังมีกองทัพรัฐชานตะวันออกซึ่งเป็นอีกชื่อหนึ่งของกองทัพพันธมิตรประชาธิปไตยแห่งชาติเมียนมาซึ่งก่อตั้งใน พ.ศ. 2532 โดยอดีตผู้บริหารพรรคคอมมิวนิสต์พม่าในโกก้าง กลุ่มนี้ได้เจรจาสงบศึกกับรัฐบาลทหารพม่าไประหว่าง พ.ศ. 2532–2552
กองทัพรัฐชานใต้

กองทัพรัฐชานใต้ (; ; ) เป็นกลุ่มกอบกู้เอกราชของชนชาติไตหรือไทใหญ่ในแผ่นดินรัฐชานที่ใหญ่ที่สุดที่ยังต่อสู้เพื่อต่อต้านพม่า ผู้นำคนปัจจุบันของกองทัพรัฐชานใต้คือเจ้ายอดศึก เมื่อ 21 พฤษภาคม พ.ศ. 2554 เจ้ายอดศึกได้ประกาศว่าไม่มีการแบ่งแยกระหว่างกองทัพรัฐชานใต้และเหนือ ณ ที่มั่นที่กองทัพที่ดอยไตแลง โดยเจ้าจายทูรองผู้บัญชาการกองทัพรัฐชานเหนือได้ยืนยันถึงการรวมตัวเป็นพันธมิตรระหว่างกองทัพทั้งสองด้วย

กองทัพรัฐชานใต้มีฐานที่มั่น 5 แห่งตามแนวชายแดนไทย-พม่าได้แก่ ดอยไตแลงเป็นฐานที่มั่นหลักตรงข้ามอำเภอปางมะผ้า จังหวัดแม่ฮ่องสอน ดอยมูนเมิง อยู่ตรงข้ามอำเภอเมือง จังหวัดแม่ฮ่องสอน ดอยดำ อยู่ตรงข้ามอำเภอเวียงแหง จังหวัดเชียงใหม่ ดอยสามสิบ อยู่ตรงข้ามอำเภอฝาง จังหวัดเชียงใหม่ ดอยก่อวันอยู่ตรงข้ามอำเภอแม่ฟ้าหลวง จังหวัดเชียงราย

ประมาณว่าในปัจจุบันกองทัพรัฐชานมีทหารราว8,000-14,000 คน โดยมีเจ้ายอดศึกเป็นผู้นำ แม้จะมีฐานที่มั่นโดดเดี่ยวบนยอดเขาแต่เชื่อว่าได้รับการสนับสนุนด้านอาวุธจากจีนและสหรัฐ

เมื่อ 21 พฤษภาคม พ.ศ. 2548 กองทัพรัฐชานใต้ได้ร่วมมือกับกองทัพแห่งชาติรัฐชานในการต่อต้านรัฐบาลทหารพม่าเพื่อให้ได้การปกครองตนเอง ในเดือนธันวาคม พ.ศ. 2551 ได้จัดตั้งสภารัฐชานที่ดอยไตแลงภายใต้การนำของเจ้ายอดศึกโดยรวมกลุ่มที่ไม่ใช่ชาวไทใหญ่ด้วย คือสหภาพประชาธิปไตยลาหู่ องค์กรปลดปล่อยแห่งชาติปะโอ สภาฟื้นฟูแห่งรัฐชาน คณะกรรมการความร่วมมือไต องค์กรแห่งชาติว้า และยังเป็นพันธมิตรกับกองทัพก้าวหน้าแห่งชาติกะเรนนี พรรคเสรีภาพอาระกัน แนวร่วมแห่งชาติฉิ่น สหภาพแห่งชาติกะเหรี่ยง และองค์กรแห่งชาติกะฉิ่น นอกจากนั้น เจ้ายอดศึกยังแสดงความต้องการให้จัดการเลือกตั้ง พ.ศ. 2553 ใหม่
อาซัมเปอดัซ

อาซัมเปอดัซ (มลายูและ) หรือ อาซัมปาเดะฮ์ (มีนังกาเบา: ) เป็นภาษาอินโดนีเซียที่แปลตรงตัวหมายถึงเปรี้ยวและเผ็ด ใช้เรียกสตูแบบมีนังกาเบาและมลายูที่มีรสเปรี้ยวและเผ็ด เครื่องปรุงหลักเป็นอาหารทะเลหรือปลาน้ำจืดต้มกับน้ำมะขาม พริก และเครื่องเทศอื่น ๆ เติมผักที่ใช้ เช่น มะเขือ กระเจี๊ยบเขียว มะเขือเทศ และปลาหลายชนิด เช่นปลาแมกเคอเรล ปลาทูน่า ปลากะพงแดง ปลาสวาย ปลาสลิด ซึ่งอาจใส่ทั้งตัวหรือเฉพาะหัวก็ได้ ลักษณะคล้ายแกงส้มของไทย อาหารลักษณะเดียวกันนี้พบในเบงกอล ประเทศอินเดีย ซึ่งเรียกว่า มาเชอร์ตัก (macher tak) หมายถึงปลาเปรี้ยว
อาซีนัน

อาซีนัน (Asinan) เป็นผักดองในน้ำเกลือหรือน้ำส้มสายชู ทำจากผักหรือผลไม้ ที่เป็นที่นิยมทั่วอินโดนีเซีย คำว่าอาซีนันในภาษาอินโดนีเซียหมายถึงเค็ม ซึ่งหมายถึงกระบวนการทำที่นำผักลงแช่ในน้ำเกลือ อาซีนันมีลักษณะคล้ายคลึงกับโรยัก เพียงแต่โรยักนั้นรับประทานสด ส่วนอาซีนันเป็นการถนอมอาหาร ในอินโดนีเซียมีอาซีนันหลายแบบที่เป็นที่นิยมได้แก่
ซีโอไม

ซีโอไม () หรือ โซไม () เป็นขนมจีบหรือเกี๊ยวปลาแบบอินโดนีเซีย ปรุงด้วยการนึ่ง ได้รับอิทธิพลจากติ่มซำในอาหารจีน ทำจากปลาน้ำจืดหรือปลาทะเล เช่น ปลาทูน่า ปลาแมกเคอเรล หรือกุ้ง นำมายัดไส้ใส่ในกะหล่ำปลี มันฝรั่ง มะระ และเต้าหู้ ทำเป็นชิ้นใหญ่ ด้านบนใส่ซอสถั่วลิสง ซีอิ๊วหวาน ซอสพริก และน้ำมะนาว
ซีโอไมเป็นอาหารที่ได้รับอิทธิพลจากอาหารของชาวอินโดนีเซียเชื้อสายจีน ต่างกันที่ซีโอไมกินกับซอสถั่วลิสงด้วย แต่ของชาวอินโดนีเซียเชื้อสายจีนจะกินกับซีอิ๊วหวานและซอสพริกเท่านั้น ซีโอไมที่มีชื่อเสียงคือที่บันดุง และพบซีโอไมมากในอาหารของชาวซุนดาและผู้ขายซีโอไมก็มักเป็นชาวซุนดา ซีโอไมมีลักษณะใกล้เคียงกับบาตากอร์ เพียงแต่บาตากอร์ทำให้สุกด้วยการทอด ส่วนซีโอไมนั้นนำไปนึ่ง
ช่อง 8

ช่อง 8 ( ชื่อเดิม:ช่อง 8 อินฟินิตี้) เป็นช่องโทรทัศน์ภาคพื้นดินระบบดิจิทัล ประเภทรายการวาไรตีและบันเทิง ซึ่งผลิตโดยบริษัท อาร์เอส จำกัด (มหาชน) ออกอากาศผ่านระบบโทรทัศน์ดาวเทียม และโทรทัศน์เคเบิลทั่วประเทศไทย เริ่มทดลองออกอากาศ ตั้งแต่วันที่ 1 ธันวาคม พ.ศ. 2553 และออกอากาศจริงครั้งแรก เมื่อวันที่ 5 มกราคม พ.ศ. 2554 ต่อมาเริ่มออกอากาศ ผ่านระบบดิจิทัลภาคพื้นดิน เป็นครั้งแรกเมื่อวันที่ 1 เมษายน พ.ศ. 2557 โดยมีคำขวัญตั้งต้นว่า "ช่อง 8 อินฟินิตี ความสุขไม่รู้จบ" ต่อมาเปลี่ยนเป็น "ช่อง 8 ฟรีทีวี วาไรตี้ 24 ชั่วโมง" เมื่อปี 2555 เปลี่ยนสโลแกนเมื่อวันที่ 25 เมษายน พ.ศ. 2557 เป็น "เพื่อนคุณทุกที่ ทีวีของทุกคน" และล่าสุด เมื่อวันที่ 1 กรกฎาคม พ.ศ. 2559 ช่อง 8 เปลี่ยนสโลแกนใหม่เป็น "ช่อง 8 เข้มทุกเรื่องราว สุดทุกอารมณ์"

กระทั่ง คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. ได้ประกาศเรียงลำดับเลขช่องทุกกล่องในระบบดาวเทียมเป็นเลขเดียวกับทีวีดิจิตอล ช่อง 8 ในระบบดิจิตอลทีวี และในระบบจานดาวเทียม ทางช่องหมายเลข27 ลักษณะโดยรวมคล้ายตราสัญลักษณ์ของช่อง 8 โดยมีสี่เหลี่ยมผืนผ้าแบ่งแนวทะแยงเป็นสีขาวและสีน้ำเงิน โดยด้านสีขาวเป็นอัตลักษณ์สถานี ส่วนด้านสีขาวเป้นคำว่า " กดหมายเลข " 27 สีน้ำเงิน โดยจะแสดงบนหน้าจอในช่วงต้นรายการเป็นเวลาประมาณ 5-6 วินาที (แต่รายการสด)
จั๊กกะบุ๋ม เชิญยิ้ม

จั๊กกะบุ๋ม เชิญยิ้ม มีชื่อจริงว่า สมชาติ ทรงกลด หรือ ยอดยุทธ์ ทรงกลด ปัจจุบันมีชื่อจริงว่า นรเศรษฐ์ ทรงกลด (เกิด 20 มิถุนายน พ.ศ. 2522 ที่ คลองสามวา เขตมีนบุรี (ปัจจุบันคือ เขตคลองสามวา) กรุงเทพมหานคร) เป็นนักแสดงและนักแสดงตลกชาวไทยคณะ เชิญยิ้ม ในครอบครัวที่พ่อและแม่ขายก๋วยเตี๋ยวเริ่มเข้าวงการจากการชักชวนของ ธงชัย งามจันทร์ หรือ ตู่ ตาหวาน นักแสดงตลกที่เห็นแววของจั๊กกะบุ๋มจากบุคลิกที่เป็นคนตลกสนุกสนานจึงได้นำเขามาฝึกเล่นตลกให้พ้นจากวงจรยาเสพติดก่อนจะเป็นที่รู้จักจากรายการก่อนบ่ายคลายเครียด และโด่งดังจากซิตคอมยอดฮิต บุญดีผีคุ้มก่อนจะมีผลงานต่อมาอีกมากมาย เช่น ,ผู้พิทักษ์รักเธอ,เล่ห์ภูมเรศ,วิญญาณหฤหรรษ์,ฝนสามฤดู,สังข์ทอง,บ้านนี้มีรัก
ชีอากู ซิลวา

ชีอากู เอมีลีอานู ดา ซิลวา หรือรู้จักกันในชื่อ ชีอากู ซิลวา (; เกิดเมื่อวันที่ 22 กันยายน ค.ศ. 1984) เป็นนักฟุตบอลมืออาชีพชาวบราซิล ปัจจุบันเล่นฟุตบอลให้กับสโมสรฟุตบอลปารีแซ็ง-แฌร์แม็งในลีกเอิง ประเทศฝรั่งเศส และฟุตบอลทีมชาติบราซิล ในตำแหน่งกองหลัง
ทีมดับเบิลยูดับเบิลยูอี

ทีมดับเบิลยูดับเบิลยูอี เป็นกลุ่มนักมวยปล้ำของสมาคม เวิลด์เรสต์ลิงเฟเดเรชั่น/เอ็นเตอร์เทนเมนต์ หรีอ ดับเบิลยูเอฟ/อี กลุ่มนี้ปรากฏตัวครั้งแรกเมื่อ ดิแอลไลแอนซ์ (ดับเบิลยูซีดับเบิลยู และ อีซีดับเบิลยู) มาบุก ดับเบิลยูดับเบิลยูเอฟ เมื่อปี ค.ศ. 2001

ในปี 2001 ดิแอลไลแอนซ์ (ดับเบิลยูซีดับเบิลยู และ อีซีดับเบิลยู) มาบุก ดับเบิลยูดับเบิลยูเอฟ เลยทำให้ในศึก เซอร์ไวเวอร์ ซีรีส์ (2001) ได้มีการปล้ำแทคทีม 10 คน แบบอิลิมิเนชั่น (สมาชิกฝั่งไหนถูกจับกด/ยอมแพ้ จะต้องถูกคัดออก) ระหว่าง ทีมดับเบิลยูดับเบิลยูเอฟ ปะทะ ดิแอลไลแอนซ์ โดยสมาชิกของ ทีมดับเบิลยูดับเบิลยูเอฟ มี แชมป์โลก WCW เดอะ ร็อค, คริส เจอริโค, บิ๊กโชว์, ดิอันเดอร์เทคเกอร์ และ เคน สมาชิกของ ดิแอลไลแอนซ์ มี เจ้าของ WCW เชน แม็กแมเฮิน, แชมป์โลก WWF "สโตนโคล" สตีฟ ออสติน, แชมป์ฮาร์ดคอร์ ร็อบ แวน แดม, เคิร์ต แองเกิล และ บูเกอร์ ที สุดท้าย ทีมดับเบิลยูดับเบิลยูเอฟ ก็สามารถเอาชนะ ดิแอลไลแอนซ์ ไปได้ และ วินซ์ แม็กแมน ออกมาปรบมือให้กับ เดอะ ร็อค (เดอะ ร็อค สามารถกด "สโตนโคล" สตีฟ ออสติน เป็นคนสุดท้าย และทำให้ ทีมดับเบิลยูดับเบิลยูเอฟ เอาชนะ ดิแอลไลแอนซ์ ไปได้)

ในเฟทัลโฟร์เวย์ (2010) จอห์น ซีนาต้องป้องกันแชมป์ WWE กับ แรนดี ออร์ตัน, เชมัส และ เอดจ์ แบบ 4 เส้า สุดท้าย จอห์น ซีนา ก็ต้องเสียแชมป์ WWE คืนให้กับ เชมัส เพราะกลุ่มNXTซีซั่น 1 มาลอบทำร้าย จอห์น ซีนา ต่อมาซีนาขอท้าชิงแชมป์โลก WWE คืนจาก เชมัส ในมันนีอินเดอะแบงก์ (2010) ในรูปแบบการปล้ำกรงเหล็ก สุดท้าย จอห์น ซีนา ก็ไม่สามารถคว้าแชมป์ WWE คืนจาก เชมัส มาได้ เนื่องจากกลุ่มเดอะเน็กซัส หรือ NXT ซีซั่น 1 มาก่อกวนการปล้ำของซีนาตลอดเวลา ทำให้ซีนาแค้นมากแล้วไปมีเรื่องกับพวกกลุ่มเดอะเน็กซัส แล้วท้าเจอกันแบบแท็กทีม 7 ต่อ 7 ในซัมเมอร์สแลม (2010) แต่ว่าสมาชิกทีมซีนาอย่างเดอะเกรทคาลี ถูกกลุ่มเน็กซัสลอบทำร้าย ทำให้ไม่สามารถมาร่วมปล้ำได้ และต้องหาคนมาแทนโดยซีนาเลือกแดเนียล ไบรอัน อดีตสมาชิกเน็กซัสมาปล้ำแทนคาลี โดยสุดท้ายซีนาจัดการหัวหน้าเน็กซัส เวด บาร์เร็ตต์ เป็นคนสุดท้าย ทำให้ทีม WWE เอาชนะได้สำเร็จ
ยาซูฮิโตะ เอ็นโด

ยาซูฮิโตะ เอ็นโด () เกิดเมื่อวันที่ 28 มกราคม ค.ศ. 1980 ในเมืองคาโงชิมะ จังหวัดคาโงชิมะ เป็นนักฟุตบอลชาวญี่ปุ่น ปัจจุบันเล่นให้กับสโมสรฟุตบอลกัมบะ โอซากะในเจลีกและทีมชาติญี่ปุ่น ในตำแหน่งกองกลาง ฉายาที่คนไทยเรียกคือ น้าค่อม ใครคนเรียกช่วยบอกกูด้วย อยากรู้
พี่ชายที่แสนดี

พี่ชายที่แสนดี เป็นรายการโทรทัศน์ประเภทละครชุด หรือ ซีรีส์ (Series) ผลิตโดย บริษัท เอ็กแซ็กท์ จำกัด โดยเป็นละครเรื่องแรกของบริษัทที่เสนอฉายทางสถานีโทรทัศน์ช่อง 9 อ.ส.ม.ท. เป็นประจำทุกวันอาทิตย์ เวลา 18.00 - 19.00 น. โดยเริ่มออกอากาศตอนแรก วันอาทิตย์ที่ 5 มกราคม พ.ศ. 2540 และตอนสุดท้าย วันอาทิตย์ที่ 27 กรกฎาคม พ.ศ. 2540 และในปี พ.ศ. 2553 ทางแอ็กซ์ แชนแนล สถานีโทรทัศน์เคเบิลในเครือแกรมมี่ ได้นำมาออกอากาศอีกครั้ง เป็นประจำทุกวันเสาร์ - อาทิตย์ เวลา 01.00 น., 18.00 น. และวันจันทร์ - อังคาร เวลา 10.00 น., 16.00 น. เพื่อเป็นการรำลึกถึงคุณ รุจน์ รณภพ ผู้ร่วมแสดงละครเรื่องนี้

พี่ชายที่แสนดี เป็นเรื่องราวของครอบครัวธารางกูร ซึ่งประกอบด้วย คุณปู่ คุณพ่อ และลูกชายกับลูกสาวอย่างละคน โดยเป็นละครแนวสร้างสรรค์ ซึ่งสะท้อนให้เห็นถึงความรักความผูกพันของคนในครอบครัว ระหว่างพี่ชายกับน้องสาว หรือ พี่ชายกับคนในครอบครัว

ละครมีจำนวนตอนทั้งสิ้น 27 ตอน ซึ่งในทุกๆ ตอนจะจบลงด้วยฉากภายในห้องนอนของธิ ซึ่งกำลังเขียนไดอารี่เพื่อบอกเล่าถึงพี่ชายที่แสนดี หรือเรื่องราวที่เกิดขึ้นกับครอบครัว และจะปรากฏตัวอีกครั้งเพื่อดำเนินเรื่องตอนอวสาน

ในละครเรื่องนี้ นอกจากนักแสดงที่มีบทบาทประจำแล้ว บางตอนจะมีดารารับเชิญเข้ามาร่วมแสดง โดยรับบทเป็นผู้ที่มีความสัมพันธ์กับสมาชิกในครอบครัวธารางกูร ซึ่งปรากฏตัวเป็นครั้งคราว ได้แก่
จิกะ

จิกะ () เป็นคำนำหน้าหน่วยในระบบเมตริก แสดงถึงค่าหนึ่งพันล้าน (10 หรือ 1000000000) มีสัญลักษณ์คือ G

จิกะมาจากภาษากรีกคือ γίγας มีความหมายว่า 'ยักษ์' พจนานุกรมภาษาอังกฤษของอ็อกฟอร์ดมีการบันทึกว่า คำนี้ถูกใช้เก่าแก่ที่สุดในรายงานการประชุมของ IUPAC ครั้งที่ 14 เมื่อปี 1947 : "คำนำหน้าต่อไปนี้ใช้เพื่อย่อสำหรับค่าหนึ่งพันล้าน โดยมีอักษรย่อว่า: G จิกะ 10×"

เมื่อพูดถึงคำว่า จิกะ เป็นหน่วยข้อมูลในคอมพิวเตอร์แล้ว คือ จิกะบิต หรือ จิกะไบต์ จะมีค่า 1073741824 หรือ 2 ถึงแม้ว่าค่านี้จะขัดแย้งกับมาตรฐานทั่วไปและไม่ได้รับการยอมรับจากองค์กรมาตรฐานต่าง ๆ
เมกะ

เมกะ () เป็นคำนำหน้าหน่วยที่ใช้ในระบบเมตริก ที่เรียกกันว่า คำอุปสรรคเอสไอ แสดงถึงค่าหนึ่งล้าน (10 หรือ 1000000) คำดังกล่าวเริ่มใช้อย่างเป็นทางการในระบบเอสไอตั้งแต่ปี ค.ศ. 1960 (พ.ศ. 2503) คำว่า "เมกะ" มีรากศัพท์มาจากภาษากรีกว่า μέγας (megas, เมกัส) ซึ่งแปลว่า "ใหญ่, ยิ่งใหญ่"หากคำนำหน้าดังกล่าวถูกใช้ร่วมกับหน่วยที่มีการยกกำลัง เช่นในหน่วยของพื้นที่หรือปริมาตร คำนำหน้านั้นจะถือว่ารวมกับการยกกำลัง เช่น

ในสาขาวิชาคอมพิวเตอร์ คำว่า "เมกะ" เมื่อใช้กับหน่วยความจำ จะมีค่าเท่ากับ 1,048,576 (หรือ 2) เช่น หนึ่งเมกะไบต์ = 1,048,576 ไบต์ แต่เมื่อใช้กับหน่วยปริมาณอื่นแล้ว เมกะจะมีค่าเท่ากับ 1,000,000 (หรือ 10) เช่น อัตราการส่งข้อมูล 1 เมกะบิตต่อวินาที (Mbit/s หรือ Mbps) = 1,000,000 บิตต่อวินาที
ดีโล บราวน์

แอกกี จูเลียส คอนเนอร์ (Accie Julius Connor) เกิดวันที่ 22 ตุลาคม ค.ศ. 1970 เป็นนักมวยปล้ำอาชีพชาวอเมริกันของWWEในชื่อบนสังเวียน ดีโล บราวน์ (D'Lo Brown) เป็นอดีตแชมป์อินเตอร์คอนติเนนทัล 1 สมัย และแชมป์ยูโรป 4 สมัย
พิโก

พิโก () เป็นคำนำหน้าหน่วยในระบบเมตริก แสดงถึงค่าหนึ่งส่วนล้านล้าน (10 หรือ 0.000 000 000 001) มีสัญลักษณ์คือ p

คำว่า พิโก มาจากภาษาอิตาลี คือ piccolo มีความหมายว่า เล็ก
เฟมโต

เฟมโต () เป็นคำนำหน้าหน่วยในระบบเอสไอ แสดงถึงค่าหนึ่งส่วนพันล้านล้าน (10 หรือ 0.000 000 000 000 001) มีสัญลักษณ์คือ f

คำว่า เฟมโต มาจากคำว่า femten ในภาษาเดนมาร์ก มีความหมายว่า 15

ยกตัวอย่างการใช้:
อัตโต

อัตโต () เป็นคำนำหน้าหน่วยในระบบเอสไอ แสดงถึงค่าหนึ่งส่วนล้านล้านล้าน]] (10 หรือ 0.000 000 000 000 000 001) มันมีสัญลักษณ์คือ a

คำว่า อัตโต มาจากคำว่า atten ในภาษาเดนมาร์ก มีความหมายว่า 18
มิลลิ

มิลลิ () เป็นคำนำหน้าหน่วยในระบบเอสไอ แสดงถึงค่าหนึ่งส่วนพัน (10 หรือ 0.001) มันมีสัญลักษณ์คือ m

คำว่า มิลลิ มาจากคำว่า Mille ในภาษาละติน แปลว่า 1,000
เซนติ

เซนติ () เป็นคำนำหน้าหน่วยในระบบเอสไอ แสดงถึงค่าหนึ่งส่วนร้อย (10 หรือ 0.01) มีสัญลักษณ์คือ c

คำว่า เซนติ มาจากคำว่า Centum ในภาษาละติน แปลว่า 100
เดซิ

เดชิ () เป็นคำนำหน้าหน่วยในระบบเอสไอ แสดงถึงค่าหนึ่งส่วนสิบ (10 หรือ 0.1) มีสัญลักษณ์คือ d

คำว่า เดชิ มาจากคำว่า decimus ในภาษาละติน แปลว่า ที่ 10